《赠月溪孙相士》
宋代·林希逸

紫霞焚香青霞哭，此诗此事谁堪录。

二公如此讼君冤，身虽掇祸名不辱。天留老眼见时平，君既生还丁已戮。

仙无点铁救君贫，佛却有篦刮君目。令君看破玉管书，养生聊借君平卜。

纵谈风骨妙入神，江湖诸老争推毂。君能相人我相君，岂无武襄与英六。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。